**La stână**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o vale cam uitată de a cinstei hălăgie

vântul de la miazănoapte se porni în pribegie

Ca s-aducă o schimbare și să prindă în ambrasă

noul trend de primăvară în a omenirii rasă.

Colo-n, valea fără nume, la o margine de râu

aerul avea în sânge ambient de osmanlâu.

Totul sta în adormire, vorba unui scriitor,

făr-a prinde vreo mișcare și-acel trend de viitor.

Satul, adormit din fire și sărac în vre-o izbândă

lâncezea sub iataganul unei epoci cam bolândă

Că nimic nu se schimbase de la ultima furtună

când a nourilor vrajă îi păru inoportună.

Însăși micul cel mai mare cocoțat pe al său tron

iubitor de animale, dar la caracter poltron,

se ferea de ceasul morții nu care cumva să vază

ploaia ce prin alte sate bogăția o dublează.

”- Că dacă a ei menire umple apa în fântâni

mulți dansa-vor printre picuri și se vor spăla pe mâini

Iar apoi, întreaga obște, dacă este prea curată,

nu va mai voi din fire să mai fie tulburată.

Oile emancipate nu vor mai dori deloc

să rămână veșnic mulse de al albului noroc.

Că vor face gălăgie colo-n staule de stâni

și nu-și vor ceda din lapte umplând oale la stăpâni.”

Astfel, se dădu decrete declarând ploaia ”non grata”,

si că-n valea fără nume nu se va întoarce roata.

Că a Soarelui căldură care vine de la est

va arde sub lupa sorții orice vânt de manifest.

----------------------------------------------------

La o stănă-n depărtare, colo-n satul decedat,

totul se-ncadra aidoma cu al obștei abcedat.

Se fălea acoperișul că a Soarelui căldură

îl usucă de păcate, întărindu-l în structură.

Iar a draniței armură, cu nimic în trebuință,

să nu cate colo-n Soare o schimbare-năzuință.

Că nimic nu îl doboară, așa cum e construit,

și că nu există ploaie să-i rupă din lustruit.

Că deține prin decrete din interna îmbinare

piesele de rezistență ce-s imune la schimbare.

Sau că are prin structură doar bucăți de lemn sculptat

și stabilă-i fiecare, fix, în locul proiectat.

Dar când se fălea mai bine zise-o piesă mai bătrână:

” -Nouri negri se revărsă peste biata noastră stână!

Așa că, sunt nevoită să vă cer ca ajutor

un mic cui să-mi prind fixarea și să-mi fie servitor”.

Că, din câte simt în oase, vine vântul de schimbare

înțelept ar fi din fire sa-ntăresc a mea fixare.

Să fiu pavăză întreagă la perdelele de ploaie

ce coboară neștiute și se-aruncă în șuvoaie.

- I-auzi colo ingerință,- se aude dintre cașuri

și se-arată-n prag ciobanul, împărat peste imașuri.

- Ce pretenții colosale ți s-au năzuit în minte!

Nu cumva dorești și lacuri să îți fie noi veșminte?

Să îmi cheltuiesc averea, cuiul vechi ca să ți-l schimb,

trebuie să-mi rup din faimă, și să-mi mistui al meu nimb.

Ai noroc că ești cuminte și că în acoperiș

de vreo 20 de toamne stai la vijelii pieziș.

Că de nu, cu a ta vrere, prin interna-ți isterie

de a-mi cere să-ți schimb cuiul și să umblu-n visterie

Ai fi fost căzut din drepturi și, mai sigur, lemn de foc

că să-mi întețesc căldura ce mi-i dată de soroc.

Cum te crezi de trebuință și tot dai mereu din clanță,

Au nu vezi că alte piese sunt de mare importanță?

Iată, ia exemplu, a burlanului menire

ce a ploilor avere mi-o adună cu iubire!

Așa că..., să taci, acolo, unde lumea te-a fixat!

Să rămâi acea bucată dintr-un lemn de ploi pătat!

Și să nu mai vii cu cereri ce-mi provoacă aritmii

să îmi ceri să-ți cumpăr cuie, prilej de septicemii.

Stă bucata de șindrilă fără de nicio ranchiună.

și privește lung în zare cum furtuna se adună.

Mai apoi, sub vântul sorții se desprinde-mintenaș

lăsând ploaia să pătrundă până-n inima de caș.

După-un timp văzu ciobanul, când la piață se porni,

că din cașul de legendă mucegaiul se ivi.

Stă țintit în a sa bâtă și gândind spre viitor:

- Lasă că ajung acasă și oi fi neiertător!

Voi schimba acele scânduri ce stau drept acoperiș

și-mi voi face adăpostul din paie de seceriș!

Că sunt singur pe la stână cu statut de arhitect

și-o schimba tot coperișul care astăzi e defect!

-------------------------------------------------------

Timpul deapănă magia fiecărui strop de ploaie

și aruncă peste lume a schimbărilor puhoaie

Paiele învolburate se ridică pe furiș

iar ciobanul își privește stâna fără coperiș.

- ”Bine ar fi fost acuma a șindrilelor armată

să mă apere de hoarda ăstei ploi neprogramată!

Văd a stânei temelie cum se-afundă în pământ,

iar din tot ce-a fost odată va rămâne doar mormânt.

Că decizia absurdă de-a nu cumpăra un cui

îmi aduse naufragiul într-un timp al nimănui

Și din ce am fost odată, prim-cioban și arhitect

am rămas căzut în viață să-mi deplâng al meu traiect.

Poate ar fi fost mai bine să-nțeleg c-a mea avere

e acoperișul care mă ferea de-o grea cădere.

Că la fiece șindrilă de un cui aș fi schimbat

aș fi fost de-a ploii forță și de vânturi apărat.

Așa că, bagă de seamă, cel ce ai aflat de mine

că alegerea în viață doar nouă ne aparține,

Că, de ținem la avere și la propria persoană,

să fim pregătiți în toate să-nfruntăm a vieții toană.

Că din adieri de soartă se pot naște uragane

ce ne pot distruge crezuri ce au fost megalomane.

Și că soarta ne coboară unde locul ni e dat

de-încercăm să mutăm gardul, să mărim al nostru hat.”